**Real Club Celta de Vigo** on espanjalainen jalkapalloseura Vigon kaupungista, Galiciasta. Se perustettiin 28. maaliskuuta 1923 ja sen edustusjoukkue pelaa Espanjan korkeimmalla sarjatasolla Primera Divisiónissa, jonne se nousi kaudeksi 2012–2013. Seuran lempinimi on *Celtiñas* (suom. *pienet keltit*). Peliasun paita on taivaansininen, shortsit valkoiset. Kotistadion on 31 800 katsojaa vetävä Balaídos.

Historia
--------

Celta Vigo on ollut vakioesiintyjä Primera Divisiónissa, muttei ole koskaan voittanut liiga- tai cup-mestaruutta. Kaudella 1970–1971 Celta ei hävinnyt kertaakaan kotonaan ja sijoittui sarjassa kuudenneksi. 1990-luvun jälkipuoliskolla Celta nousi lähelle Espanjan jalkapallohierarkian kärkeä, esimerkiksi kaudella 2000–2001 seura ei ollut koko kauden aikana kertaakaan kuudetta sijaa alempana sarjataulukossa. Kaudella 2002–2003 Celta sijoittui neljänneksi ja pääsi Mestarien liigan karsintoihin, ja sitä kautta itse liigaan. Seuraavalla kaudella Mestarien liiga sujui upeasti, mutta kansallinen sarja sitäkin huonommin. Mestarien liigassa Celta nousi 16 parhaan joukkoon ennen putoamista Arsenalille – Primerassa Celta jäi lopulta toiseksi viimeiseksi ja putosi Segunda Divisióniin. Galicialaisjoukkue käytti kuitenkin heti ensimmäisen mahdollisuutensa nousta takaisin pääsarjaan, sijoittuen Segundassa toiseksi kaudella 2004–2005. Kauden 2006–2007 päätteeksi Celta putosi jälleen Segundaan jäätyään sarjassa kolmanneksi viimeiseksi.

Pelaajat
--------

*Tilanne 13. elokuuta 2023.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **Maalivahdit** |
| 01 Argentiina Agustín Marchesín |
| 13 Espanja Iván Villar |
| **Puolustajat** |
| 02 Ruotsi Carl Starfelt |
| 03 Espanja Óscar Mingueza |
| 04 Espanja Unai Núñez |
| 05 Espanja José Fontán |
| 15 Ghana Joseph Aidoo |
| 20 Espanja Kevin Vázquez |
| 23 Espanja Manu Sánchez |

 | 

|  |
| --- |
| **Keskikenttäpelaajat** |
| 05 Peru Renato Tapia |
| 06 Espanja Carlos Dotor |
| 08 Espanja Fran Beltrán |
| 11 Argentiina Franco Cervi |
| 14 Yhdysvallat Luca de la Torre |
| 17 Norsunluurannikko Jonathan Bamba |
| 19 Ruotsi Williot Swedberg |
| **Hyökkääjät** |
| 07 Espanja Carles Pérez |
| 09 Portugali Gonçalo Paciência |
| 10 Espanja Iago Aspas (c) |
| 12 Kreikka Anastasios Douvikas |
| 18 Norja Jørgen Strand Larsen |

 |

Saavutukset
-----------

* **3** kertaa Espanjan cupin loppuottelussa (vuosina 1948, 1994 ja 2001)
* Kerran mukana Mestarien liigassa (2003–2004)
* **6** kertaa mukana UEFA Cupissa
* Kerran mukana Intertoto Cupissa
* **45** kautta Primera Divisiónissa

Lähteet
-------

1. ↑  Plantilla R.C. Celta de Vigo.  Arkistoitu 30.8.2012. Viitattu 1.9.2012. (espanjaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Celta Vigo**.
* Celta Vigon virallinen sivusto (espanjaksi)

Primera División 2020–2021

* Alavés
* Athletic
* Atlético Madrid
* Barcelona
* Betis
* Cádiz
* Celta
* Eibar
* Elche
* Getafe
* Granada
* Huesca
* Levante
* Osasuna
* Real Madrid
* Real Sociedad
* Sevilla
* Valencia
* Valladolid
* Villarreal